สืบคดีปริศนา หมอยาตำรับโคมแดง

สืบคดีปริศนา หมอยาตำรับโคมแดง (Kusuriya no Hitorigoto) เป็นซีรีส์ไลต์โนเวลญี่ปุ่น เขียนโดยนัตสึ ฮีวงะ และวาดภาพประกอบโดยโทโกะ ชิโนะ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่ปี พ.ศ. 2554 ในปีถัดมาสำนักพิมพ์ชูฟูโนโมโตะได้ลิขสิทธิ์ตีพิมพ์ โดยเริ่มจากการตีพิมพ์ในฐานะหนังสือนวนิยาย 1 เล่มในปี พ.ศ. 2555 จากนั้นจึงเริ่มตีพิมพ์ในฐานะไลต์โนเวลในปี พ.ศ. 2557 ซีรีส์มีฉากเป็นประเทศจีนยุคโบราณ 
ซีรีส์ไลต์โนเวลได้รับการดัดแปลงเป็นซีรีส์มังงะสองชุดในปี พ.ศ. 2560 ชุดหนึ่งมีชื่อภาษาไทยว่า ตำรับปริศนา หมอยาแห่งวังหลัง ตีพิมพ์โดยบริษัทสแควร์เอนิกซ์ในนิตยสารบิกกังกังรายเดือน อีกชุดหนึ่งมีชื่อภาษาไทยว่า เสียงรำพึงจากหมอยา -บันทึกไขปริศนาแห่งวังหลังของเหมาเหมา- ตีพิมพ์โดยสำนักพิมพ์โชงากูกังในนิตยสารซันเดย์จีนเอ็กซ์รายเดือน
ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์มังงะ ตำรับปริศนา หมอยาแห่งวังหลัง มีลิขสิทธิ์ในประเทศไทยโดยสำนักพิมพ์อนิแม็ก และซีรีส์มังงะ เสียงรำพึงจากหมอยา -บันทึกไขปริศนาแห่งวังหลังของเหมาเหมา- มีลิขสิทธิ์ในประเทศไทยโดยสำนักพิมพ์รักพิมพ์
ซีรีส์อนิเมะดัดแปลงในชื่อเดียวกัน ผลิตโดยโทโฮแอนิเมชันสตูดิโอและโอแอลเอ็ม ฤดูกาลแรกออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567 และฤดูกาลที่สองได้เริ่มออกอากาศตั้งแต่เดือนมกราคม พ.ศ. 2568

**ตัวละคร**
Maomao
 (ญี่ปุ่น) / THA สิษฐารัตน์ ปี่ทอง(ไทย)
สาวตกกระที่แสนจะธรรมดาของเภสัชกรไส้แห้งที่อาศัยอยู่ชานเมืองของหอนางโลม วันหนึ่งขณะที่เก็บสมุนไพร เธอถูกลักพาตัวโดยกลุ่มโจรที่ขายเธอให้กับวังของจักรพรรรดิ ด้วยนิสัยรักความยุติธรรมและอยากรู้อยากเห็นของตน จึงไปช่วยเหลือท่านหญิงเกียคุโยแบบลับๆ โดยการเขียนแล้วผูกผ้ากับกุหลาบ แต่ถูกจินชิจับได้เพราะรู้ว่าอ่านออกเขียนได้ เกียคุโยจึงชวนมาทำงานเป็นผู้ทดสอบพิษนับแต่นั้น เมาเมามีพรสวรรค์เรื่องยามากๆ และที่แขนด้านซ้ายของเธอมีแต่แผลเป็นที่มาจากความพิเรนทร์ที่จะทดสอบยา เลยทำให้เมาเมาต้านทานพิษได้ทุกชนิด ไม่ถูกชะตากับจินชิเท่าไหร่ และมักจะมองเขาด้วยความรังเกียจประจำ แต่ก็สนิทพอที่เมาเมาจะขอความช่วยเหลือจากเขาได้
จินชิ / เหรินซื่อ (壬氏)
ให้เสียงโดย: JP ทาเกโอะ โอตสึกะ(ญี่ปุ่น) / THA ไชยยงค์ กนกคุณ(ไทย)
ขันทีรูปงาม คนสนิทของพระจักรพรรดิ์ มีใบหน้าที่งดงามราวกับหญิงสาว ที่ล่วงรู้ว่าเมาเมาแอบเขียนแล้วผูกกับกุหลาบ ซึ่งเขามักจะขอให้เมาเมาไขคดีในพระราชวังเพื่อแลกกับยาหายาก เขาพบว่าเมาเมานั้นเกลียดขี้หน้าเขา จึงมักทำหน้าสดชื่นและแอบหัวเราะประจำ หลังจากเมาเมาใช้หนี้คืนพวกที่ลักพาตัวจนหมด เขาจ๋อยและเหงาหงอยไปพักนึง ก่อนที่ต่อมาเขาพบเมาเมาอีกครั้งที่หอโคมแดง จึงยอมจ่ายเงินจำนวนมากพร้อมซื้อใจเมาเมาด้วยถั่งเช่า ทำให้เมาเมาเป็นคนรับใช้ส่วนตัวของเขาในที่สุด แม้ว่าเขาจะดูเป็นขันทีที่สุขุม แต่เขากลับขาดความมั่นใจในตนเอง แม้ว่าเขาจะฉลาดและขยันตามที่เมาเมากล่าวไว้ แต่เขาไม่ใช่นักปราญ์ผู้ยิ่งใหญ่หรือแม่ทัพที่เก่งกาจ และเชื่อว่าเขาเจ็บใจทุกครั้งเมื่อเปรียบเทียบกับเงาขนาดใหญ่ที่เป็น "น้องชาย" ของเขาซึ่งก็คือพระจักรพรรดิ อย่างไรก็ตาม เขาตระหนักดีว่ารูปลักษณ์ของเขานั้นพิเศษ จึงใช้รูปลักษณ์และเสน่ห์ตามธรรมชาติของเขาเป็นอาวุธเพื่อชดเชยความธรรมดาของเขา อนึ่ง จินชิเป็นคนที่ขยันอดทนมาก ทำให้บ่อยครั้งมักจะพบเขาในสภาพอดนอนประจำ
เกียคุโย / อวี้เยว่ (玉葉)
ให้เสียงโดย: JP อัตสึมิ ทาเนซากิ(ญี่ปุ่น) / THA นันทนาพร ประสมศรี(ไทย)
หนี่งในสี่พระสนมของพระจักรพรรดิ มีนิสัยใจดีและอ่อนโยน เธอรู้เรื่องที่เมาเมาแอบช่วยบอกใบ้เรื่องพิษ จึงชวนเมาเมามาเป็นผู้ทดสอบพิษเพื่อเป็นการขอบคุณที่เตือนพระนางเรื่องพิษในเครื่องสำอาง ปัจจุบันมีลูกสาวหนึ่งคน ก่อนที่ต่อมามีลูกชายด้วย
เกาซุ่น (高順)
ให้เสียงโดย: JP คัตสึยูกิ โคนิชิ(ญี่ปุ่น) / THA คมสรร รัตนากรบดี(ไทย)
ผู้ช่วยของจินชิ เป็นทหารรักษาองค์จักรพรรดิที่มีรูปร่างกำยำ ก็เลยเป็นที่หมายปองของสาวๆ แต่เขามีครอบครัวแล้วตั้งแต่อายุ 16 มักคอยห้ามปรามเมาเมาไม่ให้ทำอะไรแปลกๆหรืออันตรายเกินไป กับช่วยสืบคดีในวังหลังด้วย ชื่อของเขานั้นยืมชื่อมาจากโกซุ่น ขุนศึกผู้มีตัวตนจริงในประวัติศาสตร์จีนยุคสามก๊ก
 หลีฮวา (梨花)
ให้เสียงโดย: JP ยูอิ อิชิกาวะ(ญี่ปุ่น) / THA นพวรรณ เหมะบุตร(ไทย)
หนี่งในสี่พระสนมของพระจักรพรรดิ มีรูปโฉมที่งดงาม และชาญชลาด แต่หลังสูญเสียลูกของเธอถึง 2 คน เธอก็อยู่ในสภาพอิดโรย และใกล้ตายเต็มทน แต่หลังเมาเมาช่วยรักษาเธอ เธอก็ดูจะเอ็นดูเมาเมาขึ้น หลังอาการดีขึ้น เธอก็กลับมาดูแลตนเองอีกครั้ง ก่อนที่ต่อมาให้กำเนิดบุตรชายที่มีสุขภาพแข็งแรงในเวลาต่อมา
อาตัว (阿多)
ให้เสียงโดย: JP ยูโกะ คาอิดะ(ญี่ปุ่น) / THA แพตรี ปราณีตพลกรัง(ไทย)
อดีตหนี่งในสี่พระสนมของพระจักรพรรดิ มีรูปร่างหน้าตาคล้ายกับผู้ชาย ถูกปลดตำแหน่งพระสนมแล้ว แต่ก่อนถูกปลดตนมาคุยปรับทุกข์กับเมาเมา มีความสัมพันะ์ใกล้ชิดกับหลี่ชู่ และลือว่าเป็นพระมารดาของจินชิ
หลี่ชู่ (里樹)
ให้เสียงโดย: JP ฮินะ คิโนะ(ญี่ปุ่น) / THA กรรัตน์ วงศ์เวชสวัสดิ์(ไทย)
หนี่งในสี่พระสนมของพระจักรพรรดิที่อายุน้อยที่สุดเพราะเหตุผลทางการเมือง ด้วยความไร้เดียงสาทำให้ตนถูกกลั่นแกล้งจากคนไกล้ตัวบ่อยๆ จนเกือบตายจากอาการแพ้อาหารเพราะคนใช้มองว่าเธอเลือกกินมากเกินไป จนกลายเป็นอุบายกลั่นแกล้งเธอ แต่เมาเมาช่วยเธอไว้ ก่อนถูกขู่เรื่องแพ้อาหาร ทำให้เธอค่อนข้างกลัวเมาเมาทุกครั้งที่เจอหน้า 
ลากัน/หลัวฮั่น (羅漢)
ให้เสียงโดย: JP ทากุยะ คิริโมโตะ(ญี่ปุ่น) / THA รัตนชัย เหลืองวงศ์งาม(ไทย)
พ่อแท้ๆของเมาเมา เป็นเจ้าแห่งกลยุทธ์ขององค์จักรพรรดิ์ ฉลาดและไหวพริบดี ในอดีตตนสัญญากับหญิงนางโลมคนนึง(แม่ของเมาเมา)ว่าเขาจะกลับมา แต่ด้วยสงครามยืดเยื้อ ประกอบกับปัญหาทางบ้าน ทำให้เขาลืมเลือนเรื่องสัญญา ก่อนจำได้ในภายหลัง แต่สายเกินไป เขาโดนเจ้าของหอขับไล่ ในระหว่างที่เสียใจ เขาพบกับเมาเมาในวัยเด็ก และรู้ดีว่าเด็กคนนั้นเป็นลูกตน ในตอนหลังลากันใช้เงินจำนวนมากเพื่อซื้อนางโลมคนนั้น ถึงจะเป็นพ่อแท้ๆของเมาเมา แต่เมาเมากลับไม่เคยนับเป็นพ่อแท้ๆเลย
หลี่ไป๋ (李白)
ให้เสียงโดย: JP เค็นจิ อากาบาเนะ(ญี่ปุ่น) / THA รุจิระ ขจีเจริญ(ไทย)
ทหารที่ให้ปิ่นปักผมแก่เมาเมาในงานเลี้ยง มีร่างกายกำยำ ถูกเมาเมาชวนไปหอนางโลมเพื่อไป"ทำความรู้จัก" กับหนึ่งในสามสาวงามของหอนางโลม แต่ดันไปทำให้จินชิเข้าใจผิด ก่อนที่จินชิจะมาเข้าใจในภายหลัง ชื่อของเขานั้นยืมชื่อมาจากกวีชาวจีนชื่อเดียวกันซึ่งมีชีวิตอยู่ในประวัติศาสตร์จีนยุคราชวงศ์ถัง
ลู่ซุน (陸孫)
ให้เสียงโดย: JP โคกิ อูจิยามะ
ลูกน้องของลากัน ส่งมาเป็นผู้ช่วยของเกียคุโย

**อ้างอิง**

**แหล่งข้อมูลอื่น**
 นวนิยายเว็บ ที่โชเซ็ตสึกะ นิ นาโร - เว็บไซต์ทางการของไลต์โนเวล - เว็บไซต์ทางการของมังงะ ที่บิกกังกังรายเดือน - เว็บไซต์ทางการของมังงะ ที่ซันเดย์จีนเอ็กซ์รายเดือน - เว็บไซต์ทางการของมังงะ ที่สแควร์เอนิกซ์มังงะ & บุ๊กส์- เว็บไซต์ทางการของอนิเมะ - 23730
หมวดหมู่:โตโฮแอนิเมชันสตูดิโอ
หมวดหมู่:นิยายญี่ปุ่นที่ตีพิมพ์ในปี พ.ศ. 2555
หมวดหมู่:นิยายญี่ปุ่นที่ตีพิมพ์ในปี พ.ศ. 2557
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวนาฏกรรม
หมวดหมู่:การ์ตูนญี่ปุ่นแนวรหัสคดี
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะและมังงะที่มีฉากในประเทศสมมุติ
หมวดหมู่:หนังสือการ์ตูนที่มีฉากในประเทศสมมุติ
หมวดหมู่:รายการโทรทัศน์ที่มีฉากในประเทศสมมุติ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:โชเซ็ตสึกะ นิ นาโร
หมวดหมู่:มังงะของสำนักพิมพ์โชงากูกัง
หมวดหมู่:ผลงานอนิเมะของโอแอลเอ็ม
หมวดหมู่:กังกังคอมิกส์
หมวดหมู่:ฟีนิกซ์ (สำนักพิมพ์)
หมวดหมู่:อนิแม็ก
หมวดหมู่:รักพิมพ์